Vidiadhar Surajprasad Naipaul

Sir Vidiadhar Surajprasad Naipaul (Chaguanas, Trinidad és Tobago 1932. augusztus 17. – London, 2018. augusztus 11.) trinidadi indiai családból származó Nobel-díjas brit író.

Életpályája 
Iskoláit a trinidadi Queens Royal College-ban és az oxfordi University College-ban végezte. Előbb Kongóban, majd 1950-ben Angliában telepedett le, ahol újságíróként kezdte pályáját. Irodalmi kritikákat is írt, ezenkívül a New Statesman és a BBC munkatársa volt. A St. Andrew's College, a Columbia, valamint a cambridge-i, oxfordi és londoni egyetem díszdoktora. 1990-ben Erzsébet királynő a brit irodalomnak tett szolgálataiért lovaggá ütötte.

Írói munkássága elismeréseként 2001-ben irodalmi Nobel-díjat kapott.

Elismerései 
 Maugham-díj (1961)
 Hawthornden-díj (1964)
 Booker-díj (1971)
 Jeruzsálem-díj (1983)
 Irodalmi Nobel-díj (2001)

Bibliográfia

Regények, elbeszélések
 The Mystic Masseur – (1957), ezt a művét Caryl Phillips forgatókönyve alapján Ismail Merchant 2001-ben megfilmesítette
 The Suffrage of Elvira – (1958)
 Miguel Street – (1959), 1961-ben ez a regény Maugham-díj-at kapott
 A House for Mr Biswas – (1961), magyarul ifj. Kőrös László (ford): Mr Biswas háza, Cartaphilus, 2005 ().
 Mr. Stone and the Knight's Companion – (1963), (1964-ben Hawthornden-díj-at kapott ezért a regényéért, amit apja életéről írt)
 A Flag on the Island – (1967), novellagyűjtemény
 The Mimic Men – (1967)
 The Loss of Eldorado – (1969)
 In a Free State – (1971), három összefüggő kisregény, amellyel elnyerte a Booker-díjat
 Guerrillas – (1975)
 A Bend in the River – (1979), magyarul: Gy. Horváth László (ford): A nagy folyó kanyarulatában, Európa, 1983. és Cartaphilus, 2001.
 Finding the Centre – (1984)
 The Enigma of Arrival – (1987)
 A Way in the World – (1994)
 Half a Life – (2001), magyarul: ifj. Kőrös László (ford): Fél élet, Cartaphilus, 2004
 Magic Seeds – (2004)

Tanulmányok, úti jegyzetek
 The Middle Passage: Impressions of Five Societies – British, French and Dutch in the West Indies and South America (1962)
 An Area of Darkness (1964)
 The Overcrowded Barracoon and Other Articles (1972)
 India: A Wounded Civilization (1977)
 A Congo Diary (1980)
 The Return of Eva Perón and the Killings in Trinidad (1980), magyarul a kötet első írása jelent meg: Prekop Gabriella (ford), Eva Peron visszatér, Európa Könyvkiadó, 1984.
 Among the Believers: An Islamic Journey (1981)
 Finding the Centre (1984)
 A Turn in the South (1989)
 India: A Million Mutinies Now (1990)
 Homeless by Choice (1992, szerzőtársak: R. Jhabvala és Salman Rushdie)
 Bombay (1994, with Raghubir Singh)
 Beyond Belief: Islamic Excursions among the Converted Peoples (1998)
 Between Father and Son: Family Letters (1999, szerk. Gillon Aitken) – levelezése édesapjával
 Literary Occasions: Essays (2003, szerk. Pankaj Mishra)

Magyarul 
 A nagy folyó kanyarulatában. Regény; ford. Gy. Horváth László, utószó Bart István; Európa, Bp., 1983
 Eva Perón visszatér; ford. Prekop Gabriella; Európa, Bp., 1984 (Mérleg)
 Fél élet; ford. ifj. Kőrös László; Cartaphilus, Bp., 2004 
 Mr. Biswas háza; ford. ifj. Kőrös László, Cartaphilus, Bp., 2005

Jegyzetek

További információk 
  V.S. Naipaul Nobel-előadása

Brit írók
Irodalmi Nobel-díjasok
Vegetáriánusok
Man Booker-díjasok
1932-ben született személyek
2018-ban elhunyt személyek
Trinidadi költők, írók